登靈巖寺（伯三六一九）
作者：沙門日進
朝代：唐

paragraphs: 靈岳多奇勢，茲山負聖圖。
谷中清溜響，峯際白雲孤。
石壁連霄漢，長松落澗枯。
澄心香閣下，煩慮寂然無。
（斯三八一卷《龍興寺毗沙門天王靈驗記》，錄「大蕃歲次辛巳潤二月十五日」事，署「本寺大德僧日進附口抄」。
疑即本詩作者。
「大蕃歲次辛巳」即唐貞元十七年〖八○一〗。
龍興寺爲敦煌名剎，遺書中記載較多。
）。